CELEX: 62019CN0580
Language: da
Date: 2019-07-30 00:00:00
Title: Sag C-580/19: Anmodning om præjudiciel afgørelse indgivet af Verwaltungsgericht Darmstadt (Tyskland) den 30. juli 2019 – RJ mod Stadt Offenbach am Main

4.11.2019   
            
            
               DA
            
            
               Den Europæiske Unions Tidende
            
            
               C 372/18
            
         
      Anmodning om præjudiciel afgørelse indgivet af Verwaltungsgericht Darmstadt (Tyskland) den 30. juli 2019 – RJ mod Stadt Offenbach am Main
      (Sag C-580/19)
      (2019/C 372/19)
      Processprog: tysk
      
         Den forelæggende ret
      
      Verwaltungsgericht Darmstadt
      
         Parter i hovedsagen
      
      
         Sagsøger: RJ
      
         Sagsøgt: Stadt Offenbach am Main
      
         Præjudicielle spørgsmål
      
      
                  1)
               
               
                  Skal artikel 2 i direktiv 2003/88/EF (1) fortolkes således, at rådighedsperioder, hvor en arbejdstager er forpligtet til inden for 20 minutter at nå bygrænsen for sit tjenestested med indsatsvognen og iført indsatsbeklædning, anses for arbejdstid, selv om arbejdsgiveren ikke har foreskrevet arbejdstageren et opholdssted, men arbejdstageren alligevel er væsentligt begrænset i valget af lokalitet og i mulighederne for at hellige sig sine personlige og sociale interesser?
               
            
                  2)
               
               
                  Såfremt det første spørgsmål besvares bekræftende:
                  
                               
                           
                           
                              Skal artikel 2 i direktiv 2003/88/EF i en situation som den, der er beskrevet i det første spørgsmål, fortolkes således, at der ved definitionen af begrebet arbejdstid også skal tages hensyn til, om og i hvilken udstrækning det i løbet af en vagttjeneste, som skal tilbringes på et sted, der ikke er foreskrevet af arbejdsgiveren, som regel må påregnes, at arbejdstageren vil blive tilkaldt?
                           
                        
            
         (1)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT 2003, L 299, s. 9).